Bob Hewitt in 1967
12 Januarie 1940 (1940-01-12) (79 jaar oud)
Dubbo (NSW), Australië
1970 (amateur-toer vanaf 1958)
Regshandig (eenhandig handrughou)
1992 (opgeskort in 2012)
HE (1960, 1962, 1963)
KE (1962, 1964, 1966)
Robert Anthony John "Bob" Hewitt (gebore 12 Januarie 1940 in Dubbo (NSW), Australië) is 'n voormalige professionele tennisspeler van Australië. Hy het in 1967 Suid-Afrikaanse burgerskap verkry nadat hy met 'n Suid-Afrikaner getroud is.
Hewitt se grootste prestasie is die titels wat hy tydens die Grand Slam-toernooie inpalm het, beide in die mans- en gemengde-dubbelspel (Amerikaanse Ope, Wimbledon, Australiese Ope en Franse Ope). Hy het ook 'n groot aandeel in die Davisbekertitel wat Suid-Afrika in 1974 gewen het gehad (die enigste tot dusver). Die oorwinning was omstrede, omdat Indië die eindstryd geboikot het.
Oor sy loopbaan het hy 7 titels in enkelspel en 65 in die dubbelspel gewen. In 1967 is hy as die 6de beste speler deur Lance Tingay van The Daily Telegraph geag. Hy is in 1992 in die International Tennis Hall of Fame vereer, maar hy word in November 2012 daaruit geskors na bewerings en ondersoeke rakende seksuele wangedrag teenoor die studente wat hy afgerig het.
Hewitt is op 18 Mei 2015 (op 75-jarige ouderdom) in Pretoria tot tronkstraf gevonnis nadat hy aan verkragting en onsedelike aanranding in sy jonger lewe skuldig bevind is.
↑ 1,0 1,1 (en) United States Lawn Tennis Association (1972). Official Encyclopedia of Tennis (First Edition), bl. 428.
↑ 2,0 2,1 2,2 (en) Grasso, John (2011). "Hewitt, Robert Anthony John "Bob"". Historical Dictionary of Tennis. Historical Dictionaries of Sports. Scarecrow Press. bl. 135–136. ISBN 978-0-8108-7237-0.
↑ Bob Hewitt tot tronkstraf gevonnis, Maroela Media, 18 Mei 2015
Wikimedia Commons het meer media in die kategorie Bob Hewitt.
Hewitt se ATP-profiel
Ontsluit van "https://af.wikipedia.org/w/index.php?title=Bob_Hewitt&oldid=1971381"
Die bladsy is laas op 7 April 2019 om 22:02 bygewerk.